Üzleti terv 2022
Érdi Vizisport Kft.

Jóváhagyta: Petruska László – 2022. február 18.

[bookmark: __RefHeading___Toc106_755109683]Bevezetés

Az Érdi Vizisport Kft. (a továbbiakban: Társaság) az Érdi Önkormányzat 100%-os tulajdonában álló gazdasági társaság, amelyet 3 millió forint törzstőkével, 2020. július 23-án alapítottak, a Cégbíróság 2020. augusztus 26-án jegyezte be. Fő tevékenysége: Sport, szabadidős képzés; ügyvezetője: Petruska László.

A Társaság fő feladata az Érdi Járásban élő gyermekek úszás oktatása, a sportolói utánpótlás nevelés, és a Társaság színeiben versenyző sportolók minél eredményesebb felkészítése, mindezt fenntartható gazdálkodás mellett.

Az alapító okirat nem korlátozza a Társaság számára a további bevételszerző tevékenységet, így a fent felsorolt fő tevékenységei mellett – a Tulajdonos Önkormányzat által elfogadott üzleti tervvel összhangban – tevékenységét kiterjesztheti a fenntartható és profitábilis működés érdekében. 

Jelen üzleti terv tartalmazza a 2022. január 1. és december 31. közötti időszakokra vonatkozó terveket.

[bookmark: __RefHeading___Toc108_755109683]Tevékenységek
[bookmark: __RefHeading___Toc522_2510622832]
Szakmai program rövid összefoglalója

A Kft. úszásoktatással és versenysporttal foglalkozik, magasan képzett szakemberek irányításával. Oktatóink, edzőink kiemelkedő szakmai munkája országosan elismert, egyben folyamatos továbbképzéssel biztosított.

Célul tűztük ki az Érd – és környékén élő gyermekek úszással, úszósporttal történő megismertetését, megszerettetését. Szeretnénk, ha minél több gyermek megtanulna úszni, hiszen ez elengedhetetlenül szükséges a biztonságos vizes szabadidős tevékenységhez, illetve igazoltan elősegíti az egészséges testi fejlődést.

A tanfolyamok, a kötelező iskolai tornaórák keretében tartott oktatás során kiválasztjuk a tehetségesebb gyermekeket, akik az utánpótlás kinevelésében kívánunk tovább tanítani, edzeni.

Az úszásoktatástól a versenysporton át, egészen a profi élsportig biztosítjuk a gyermekek haladását, korosztályuknak megfelelően.

[bookmark: __RefHeading___Toc110_755109683]Úszásoktatás

Az úszás oktatás során óvodás kortól (4–6 éves) egészen 14–15 éves korig foglalkozunk gyerekekkel. Terveink közt szerepel, hogy a későbbiekben felnőtt úszásoktatással, és értelmileg akadályozott gyermekekkel is foglalkozzunk erre a tevékenységre szakosodott oktatókkal.

Délutáni órákra egyénileg jelentkező, különböző korosztályú gyermekeket tanítunk tudásszintjük alapján csoportokra osztva. Jelenleg több mint 300 gyermek jár délutánonként az oktatásokra.

A délelőtti és a délutáni csoportokkal 2–2 képzett úszás oktató foglalkozik, a gyermekek részére biztosítjuk az úszáshoz szükséges eszközöket, a biztonságos, barátságos környezetet.

Minden évben 2 alkalommal (fél évente) bemutató órát tartunk a szülők, hozzátartozók részére, illetve házi versenyeket szervezünk, amely motiválja a gyermekeket, megismerkednek a versenyzés légkörével, bemutathatják addig megszerzett tudásukat. 

[bookmark: __RefHeading___Toc112_755109683]Utánpótlás-nevelés

Az óvodás, kisiskolás, valamint a délutános csoportokba járó gyermekek közül történik meg a tehetségesebbek kiválasztása, akik tudásszintjük alapján bekerülnek az utánpótlás rendszerbe.

Az utánpótlás képzés fontos lépcsőfoka a profi élsportnak. Amennyiben a kiválasztott gyermekek az utánpótlás „kisversenyzői” csoportjában eredményesek, megfelelően fejlődnek 1–2 év után a feladásos rendszer szerint tovább kerülnek a korosztályuknak megfelelő versenyzői csoportba, ahol már életkoruk, testi fejlettségük szerint 3 különböző csoportban úsznak a gyermekek. Szakmailag felépített edzéseken és versenyeken vesznek részt.

[bookmark: __RefHeading___Toc114_755109683]Versenysport és élsport

Versenyzőink részére széleskörű versenyzési lehetőséget biztosítunk az egész országban és külföldön is. Amennyiben pénzügyi lehetőségeink megengedik a szakmai, erkölcsi támogatás mellett az anyagi segítséget is megadjuk ehhez. Folyamatosan biztosítjuk versenyzőink számára a felkészülési időszakban az edzőtáborok lehetőségét, az egész ország területén; a Kft. anyagi lehetőségeihez mérten.
Érden az úszósport mindig is nagy hagyományokkal bírt, több világklasszis úszó, korosztályos országos bajnok is itt nevelkedett. Innen indult Milák Kristóf, Kovács Benedek, Tekauer Márk is.

Folytatni kívánjuk ezt a hagyományt, megfelelő szakmai háttérrel rendelkezünk ahhoz, hogy kiváló úszókat neveljünk, akik Érdnek országos és világversenyen is hírnevet szerezzenek. Jelenleg egy korosztályos válogatottunk van Csulák Lia személyében.

2021-ben a MÚSZ egyesületi rangsorában az Érdi Vízisport Kft. versenyzői a 22. helyet érték el a több mint 100 egyesületből.

Fontosnak tartjuk, hogy a nálunk nevelkedett élsportolók Érden maradjanak a nevelő egyesületüknél és a későbbiekben is részt vegyenek ebben a munkában, akár oktatói, akár edzői munkával segítve a következő nemzedék előrehaladását, sikerét.

[bookmark: __RefHeading___Toc116_755109683]Vízilabda és egyéb vízi sport szakosztályok

[bookmark: __RefHeading___Toc293_755109683]A Társaság alapító okirata nem korlátozza a tevékenységet az úszásra, ami azt is jelenti, hogy további vízi sport szakosztályok építése megfelelő előkészítést követően megengedett, amennyiben a feltételek lehetővé teszik.
[bookmark: __RefHeading___Toc295_755109683]
[bookmark: __RefHeading___Toc297_755109683][bookmark: __RefHeading___Toc299_755109683][bookmark: __RefHeading___Toc301_755109683]Különös tekintettel és kiemelten a vízilabda szakosztályra. A vízilabda Magyarország egyik legsikeresebb sportja, fantasztikus és inspiráló eredményekkel, példakép sportolókkal. Nem elhanyagolható az sem, hogy a látványsportágak támogatásáról szóló jogszabályok miatt a vízilabda szakosztály létrehozása és működtetése nem igényelne újabb jelentős finanszírozási forrásokat, sőt, a TAO támogatások megfelelő megszerzése és felhasználása esetén szinte teljes egészében önfenntartó lehetne.

A működés feltételei és eszközrendszere
[bookmark: __RefHeading___Toc303_755109683]
Vízfelület

A működés legfontosabb tárgyi feltétele az elégséges vízfelület rendelkezésre állása.

Erre vonatozóan kijelenthető, hogy a Társaság működéséhez szükséges vízfelület a Gárdonyi Tanuszodában és az Érd Arénában rendelkezésre áll. 

A jelenleg ismert igények:

A Gárdonyi Tanuszodában: Hétfőtől péntekig 8.00–19.00 óra közt az oktatómedence és az úszómedence 2 pályája; szombaton 8.00–11.00 közt az oktatómedence és az úszómedence 2 pályája.

Az Érd Arénában: hétfőn és szerdán 8.00–14.00 közt az oktatómedence és az úszómedence 1 pályája; hétfőtől péntekig 14.00–18.30 közt az úszómedence 6 pályája; szombaton 7.00–9.00 közt az úszómedence 6 pályája.
[bookmark: __RefHeading___Toc305_755109683]
Oktatói és edzői licencek és engedélyek

Oktatóink és edzőink folyamatos továbbképzéseken vesznek részt a Magyar Úszó Szövetség által meghirdetett képzéseken. Az előadások után sikeres szakmai teszt kitöltésével kreditpont gyűjthető, meghatározott kreditpont elérése után megkapják a munkavégzéshez szükséges licenszet. Jelenleg licenc nélkül nem lehet úszásoktatással és edzéssel foglalkozni, minden dolgozónk rendelkezik a szükséges engedélyekkel.
[bookmark: __RefHeading___Toc307_755109683]
Egyéb tárgyi feltételek

Igazolt versenyzőink, edzőink és oktatóink számára biztosítottunk a 2021-es év lezárásaként formaruhát, ami 2 póló, 1 rövidnadrág, 1 garnitúra melegítő szett, fürdőköntös, utazótáska.

Versenyzőink számára vásároltunk egy 9 személyes kisbuszt, amellyel a versenyek, illetve az edzésükkel, versenyükkel kapcsolatos helyszínek elérhetők.

Szeretnénk a meglévő sporteszközeink amortizáció miatt leselejtezett mennyiségét pótolni, állandóan jó minőségű eszközkészlettel rendelkezni.

A megnövekedett adminisztrációs feladatok ellátása érdekében szükségesnek tartjuk, hogy céges telefonnal rendelkezzünk, hozzá tartozó – ügyintézés szempontjából mindig elérhető telefonszámmal.

A későbbiekben szükségét érezzük annak, hogy edzőink és oktatóink munkáját személyi számítógéppel segítsük, a pontosabb és hatékonyabb adminisztrációs feladatuk ellátása érdekében.
[bookmark: __RefHeading___Toc118_755109683]
Megvalósító csapat
[bookmark: __RefHeading___Toc120_755109683]
Úszásoktatás

Az úszásoktatást jelenleg 4 fő képzett oktató végzi. 

Egerszegi Klára szakedző, úszásoktató. Érden az úszóélet meghatározó alakja, mint az érdi úszósport elindítója. Milák Kristófot is Ő tanította meg úszni. 

Lakakisz Mutafisz Niké Afrodité képzett úszásoktató, évek óta dolgozik az érdi szakmai stábbal, ismeri az oktatási rendszerünket.

Gogolák Dániel edző, úszásoktató. Volt versenyúszó, Hosszú Katinka nevével fémjelzett Iron Swim-től igazolt át a mi csapatunkba.

Szabó Eszter képzett úszásoktató, több éve dolgozik Érden, sok 100 gyereket tanított meg úszni.


[bookmark: __RefHeading___Toc122_755109683]Utánpótlás-nevelés

Utánpótlás nevelés meghatározó alakja Petruska László oktató, edző. Ő felel az oktatásból kiválasztott tehetséges gyermekek kisversenyzői csoportjáért, az ő munkája eredményeképp juthatnak a gyermekek a haladó versenyző csoportokba.

[bookmark: __RefHeading___Toc124_755109683]


Versenysport és élsport

Vezető edzőnk Magó Gábor szakedző, hosszú évek óta tölti be ezt a posztot az érdi úszósportban. 2014-ben került Érdre, részt vett Milák Kristóf felkészítésében. Ő felel edzőink szakmai munkájáért.
Szele Dávid úszóedző, volt úszó, Németh Krisztina úszóedző, volt úszó. Ők tartják kezükben a kisversenyzők szakmai felkészülését, versenyeztetését.

[bookmark: __RefHeading___Toc126_755109683]Bevételek
[bookmark: __RefHeading___Toc128_755109683]
Tradicionális bevételi csatornák
[bookmark: __RefHeading___Toc130_755109683]
Közvetlen szolgáltatási díjak

A Társaság a szolgáltatási tevékenységért szolgáltatási díjat szed az oktatásban, illetve a versenysportban részt vevő gyermekek szüleitől, illetve a felnőttkorú sportolóktól.

A szolgáltatási díj mértéke jelenleg: 	úszás oktatás díja átlagosan: havi 10 ezer forint / gyermek
versenysportolók esetén: havi 8 ezer forint / versenyző

Összességében ebből a két bevételi forrásból 2022-ben 18,5 millió forint nettó árbevételre számítunk.
[bookmark: __RefHeading___Toc132_755109683]
Magyar Úszószövetség támogatásai

Az Úszószövetség a támogatások elosztását 2022-re vonatkozólag a július-augusztusi hónapokban fogja számolni, ami a 2021-es év eredményei alapján 9–10 millió forint közti összeg. 

Önkormányzati cégekkel kötött szerződések

A városban és a vonzáskörzetben élő gyermekek lehető legnagyobb köre számára elérhető úszásoktatás biztosítása érdekében Érd Önkormányzatával megállapodást kötöttünk a kölcsönös előnyök és feladatok megosztása érdekében. E megállapodás keretében az Önkormányzat a 100%-os tulajdonában álló Érdi Városfejlesztési Kft.-n keresztül biztosítja a Társaság részére a vízfelületet a Gárdonyi Tanuszodában és az Érd Arénában, továbbá az oktatási feladatok elvégzéséért szolgáltatási díjat fizet a Társaságnak. A Társaság vállalja a gyermekek toborzását, és a legmagasabb szakmai szinten történő oktatást a jelentkező gyermekek részére. A megállapodás keretében az Érdi Városfejlesztési Kft. 3,8 millió forint havi szolgáltatási díjat fizet a Társaság részére.
[bookmark: __RefHeading___Toc136_755109683]
Tankerületi szerződések

Az óvodások és iskolások kötelező tanóra keretein belüli úszás óráinak megtartására vonatkozóan ajánlatot adtunk az Érdi Járásba tartozó óvodák és iskolák részére. 

[bookmark: __RefHeading___Toc138_755109683]A szerződések megkötése 2021. szeptember hónapban megtörtént. Az ebből származó árbevételre vonatkozóan a tavalyi tényadatokon alapuló becslés adható, valamint a korábbi uszodai pályafoglaltsági adatokra alapozva arra számítunk, hogy hetente 30 és 45 között órát fogunk tudni megtartani együttesen a Gárdonyi Tanuszodában és az Érd Arénában. Ennek megfelelően havonta kb. 3.600–5.400 közötti óvodás és iskoláskorú gyermek részére tudjuk biztosítani a kötelező úszásórák megtartását. A jelenlegi pandémiás helyzet alapján nem mondható meg előre, hogy az oktatásokat az iskolaév végéig meg tudjuk tartani, így itt a becslésben lehetséges a tévedés.

További lehetőségek
[bookmark: __RefHeading___Toc140_755109683]
Szponzoráció

A szponzoráció a jelen üzleti terv készítésének időpontjában erősen kétséges, hiszen a COVID-19 járvány okozta gazdasági nehézségek a vállalatok szponzoráció szándékát és képességét vélelmezhetően negatívan befolyásolta. Ugyanakkor a terv 2021. végéig készült, és feltett szándékunk, hogy elsősorban az Érdi Járás területén működő cégek megkeresésével igyekszünk a versenysport részére szponzorokat keresni. 

A megkeresés alapja: az Érdi Járás területén jelentős profittal működő cégek az éves beszámolók alapján; a munkatársak és szülők ismeretségi körébe tartozó cégek.

A megkeresést elsősorban saját erőből tervezzük, de megfelelő partner esetében nem zárjuk ki sikerdíjas közvetítő cég célzott megbízását sem.
[bookmark: __RefHeading___Toc142_755109683]
Saját szervezésű versenyek 

Az előzetes elemzések alapján a saját rendezésű versenyekből nevezési díjak formájában beérkező bevételek, és a kapcsolódó költségek (pl. versenybírók díjazása, érmek, kupák megvásárlása, takarítás díja, egyéb szervezési díjak, stb.) közötti különbség nem biztosít olyan mértékű pozitív eredményt, amely miatt érdemes lenne külső résztvevős versenyeket szervezni, ezért ezt, mint lehetséges bevételi forrást elvetettük. 
[bookmark: __RefHeading___Toc144_755109683]
TAO támogatás igénybe vétele

A hatályos jogszabályok értelmében jelenleg a látvány csapat sportágakat támogathatják a cégek a társasági adójuk egy részével.

Vagyis – a fentebb írtak értelmében – TAO támogatást csak a vízilabda szakosztály megléte esetén lehet igénybe venni.

Ugyanakkor az előzetes felmérések alapján igen jelentős összegre lehetne számítani, amely egyértelműen abba az irányba mutat, hogy a vízilabda szakosztály teljesen önfenntartó módon tudna működni, vagyis a szakosztály megalapítása nem járna olyan pótlólagos finanszírozási igénnyel, amelyet a Tulajdonosnak kellene biztosítani, vagy szponzorációs bevételt igényelne.
[bookmark: __RefHeading___Toc536_2510622832]
Összes bevétel
[bookmark: __RefHeading___Toc538_2510622832]
[bookmark: __RefHeading___Toc540_2510622832][bookmark: __RefHeading___Toc542_2510622832][bookmark: __RefHeading___Toc146_755109683]A jelenlegi tervek szerint a fent leírtak összesen 2022-ben 108.350.000 forint bevételt biztosítanak.

Költségelemek
[bookmark: __RefHeading___Toc148_755109683]
Személyi jellegű ráfordítások

A működés legnagyobb költség eleme az oktatók, edzők és további munkatársak bére.

A munkatársakat elsősorban főállású alkalmazottként kívánjuk foglalkoztatni. A főállású alkalmazottaknak a második negyedévtől megközelítőleg 10%-os nettó fizetésemelést terveztünk a 2022. évre. Ez alól kivételt jelenthet, ha valamely munkatársunknak heti 36 órát meghaladó főállása van más munkáltatónál. Ilyen esetben – a munkatárssal történő előzetes egyeztetés alapján – megbízási szerződéssel vagy vállalkozói jogviszonnyal kötünk megállapodást. 

A jelenleg alkalmazottként cégünknél dolgozók:
· 1 fő ügyvezető (megbízási jogviszonyban, térítés nélkül végzi a munkáját)
· 5 fő oktató (ebből 4 fő alkalmazott, 1 fő megbízási jogviszonyban)
· 1 fő vezetőedző (megbízási jogviszonyban)
· 2 fő edző
· 1 fő általános üzleti adminisztráció
· 1 fő gyúró (vállalkozói jogviszonyban, óra alapú elszámolással)
· 3 fő felügyelőbizottság (tagjai térítés nélkül végzik a munkájukat)

Érd területén épült egy új oktatási létesítmény, melyben uszoda is található. Ennek a plusz felületnek a kihasználását szeptembertől tervezzük 2 új oktató felvételével. A két oktató bérét és a tervezett bevételnövekedést is beterveztük jelen üzleti tervbe.

A fenti adatok alapján a személyi jellegű ráfordítások várható havi összege a járulékokkal együtt kb. 4,5 millió, szeptembertől pedig 5,5 millió forint.
[bookmark: __RefHeading___Toc150_755109683]
Anyagi jellegű ráfordítások

Az anyag jellegű ráfordítások közül a legmarkánsabb tétel a versenysporthoz kapcsolódó pályabérleti díj, amelynek mértéke az Érdi Városfejlesztési Kft-vel kötendő megállapodás alapján havi nettó 800 ezer forint, mely szeptembertől az Érd-Parkvárosi Köznevelési Centrum bérlésével szeptember hónaptól 1,1 millió forint lesz.

A működéshez kötődő további anyag jellegű ráfordítások leginkább az üzleti adminisztrációhoz kapcsolódó tételek, mintegy havi kb. 250 ezer forint nagyságrendben.

[bookmark: __RefHeading___Toc152_755109683]Igénybe vett szolgáltatások

Az igénybe vett szolgáltatások két nagy csoportja a szolgáltatás nyújtásához közvetlenül kapcsolódó költségek, jellemzően:
· kötelező iskolai testnevelés órákhoz kapcsolódó szállítási díjak (buszbérlet)
· versenyek, edzőtáborok díjai (ezeket szülői hozzájárulás mellett kívánjuk biztosítani), valamint
·  az üzleti adminisztrációhoz kapcsolódó szolgáltatások, pl. könyvelési-számviteli szolgáltatás, könyvvizsgálat, jogi szolgáltatások, internet- és telefonszolgáltatás stb.

A Társaság részére az Érd Arénában található egy 2 fős iroda biztosításáért nem kell bérleti díjat fizetni.

Az összes igénybe vett szolgáltatás havi mértéke kb. nettó 1,5–2 millió forint.
[bookmark: __RefHeading___Toc154_755109683]
Beruházások

A szolgáltatás folytatása nem igényel jelentős beruházásokat. Az üzleti adminisztrációhoz és az ügyvezető részére számítógépeket és telefonokat vásároltunk, az esetleges amortizáció miatt a későbbiekben ezek pótlására, cserére lesz szükség.

Ezek mértékét mintegy nettó 400 ezer forintra tervezzük.
[bookmark: __RefHeading___Toc156_755109683]
Egyéb ráfordítások

A működés folytatásának nem feltétele, de a működési komfort, a munkatársi és „ügyfél” elégedettség nagyban növelhető néhány további ráfordítással, pl. versenyzői formaruha, oktatói és edző munka- és védő felszerelés, stb. létszám növekedéssel arányos beszerzése.

Ezeket az év második felében tervezzük beszerezni. 

Továbbá a váratlan kiadásokra terveztünk havi 150 ezer forint általános üzletviteli tartalékot.

[bookmark: __RefHeading___Toc544_2510622832]Összes ráfordítás

[bookmark: __RefHeading___Toc546_2510622832][bookmark: __RefHeading___Toc548_2510622832][bookmark: __RefHeading___Toc550_2510622832]Fenti költségek mindösszesen a jelenlegi tervek szerint összesen 2022-ben közel 110 millió forint ráfordítást igényelnek.
[bookmark: __RefHeading___Toc3221_1696431312]


[bookmark: _GoBack]
Cash-Flow / finanszírozás

[bookmark: __RefHeading___Toc3223_1696431312]A Társaság az üzleti terv szerint negatív eredménnyel fog gazdálkodni. Az év során a terv alapján is lesznek olyan hónapok, amelyekben a kiadások meghaladják a bevételeket. Ennek fő oka, hogy az oktatók és az edzők azokban a hónapokban is kapnak fizetést, amelyekben – főként az iskolai szervezett – oktatás szünetel, vagy alacsonyabb kapacitással működik.

[bookmark: __RefHeading___Toc3225_1696431312]Ugyanakkor a közel nyereséges gazdálkodás ezekre a hónapokra is biztosítja a fizetőképesség fennmaradását.
[bookmark: __RefHeading___Toc3227_1696431312][bookmark: __RefHeading___Toc3229_1696431312]
[bookmark: __RefHeading___Toc158_755109683]Kockázatok és kezelésük
[bookmark: __RefHeading___Toc160_755109683]
A tevékenység folytatásának kockázatai – COVID-19

A Társaság vezetése, munkatársai évek óta hasonló tevékenységet végeznek, és korábban az Érdi Úszó Sport Nonprofit Kft.-nél dolgoztak. Az üzleti tervezésre, és a gazdálkodásra közvetlen rálátásuk és beleszólásuk nem volt, ugyanakkor a működés számos aspektusát pontosan látják.

Jelen üzleti terv arra épül, hogy a magán-oktatás, az iskolai és óvodai kötelező órák és a versenysportban résztvevők száma évek óta jól becsülhető. Különösen a magán-oktatásban és nyári táboroztatásban van lehetőség bővülésre aktív és folyamatos reklámtevékenység révén. (Fontos kiegészítés, hogy a célcsoport megszólítása jóval egyszerűbb, mint más vállalkozási tevékenység esetén, ezért külön marketing és reklám büdzsével nem számoltunk, mert azok beleférnek az általános üzletviteli működéshez szükséges költségekbe.)

Mivel a „vásárlói bázis” jól számítható, a költségek pedig elfogadható biztonsággal tervezhetők, kijelenthető, hogy a legnagyobb működés kockázat egyértelműen a COVID-19 miatt esetlegesen bekövetkező korlátozás.

Amennyiben a korlátozások érinteni fogják az uszodák és / vagy az iskolák nyitva tartását, úgy a Társaság részben vagy egészben szüneteltetni kényszerül az oktatásokat és / vagy a versenysportolók edzéseit.
[bookmark: __RefHeading___Toc162_755109683]
Bevétel-oldali kockázatok

Az előző fejezet alapján a COVID-19 helyzet jelenti a legnagyobb bevételi kockázatot. 

Emellett bizonyos mértékű kockázatot jelent a jogi szabályozás esetleges változása a kötelező testnevelés órai úszás kapcsán.

A COVID-19 kockázat csökkentésére vonatkozó terveink:

A versenyzők és szüleik által fizetett szolgáltatási díjat ilyen helyzetben is részben vagy egészben kérjük majd befizetni, hiszen az edzők egy esetleges karantén esetén is folyamatosan biztosítják a szárazföldi edzésekhez az edzéstervet, nyomon követik annak végrehajtását.

Olyan megállapodást kötöttünk az Érdi Városfejlesztési Kft-vel, amely biztosítja, hogy az oktatók és edzők folyamatos és kötelező rendelkezésre állásáért a szolgáltatási díj egy részét ilyen esetben is fizesse az Érdi Városfejlesztési Kft. Ennek az indoka, hogy megfelelően képzett, felkészült, licenccel rendelkező oktatókat és edzőket nagyon nehéz a munkaerő piacon találni, a tapasztalatok szerint vagy egyáltalán nem lehet, vagy 6–9 hónap alatt találhatók (információ a Magyar Úszószövetség munkatársaitól). Emiatt a korlátozások megszűntét követően csak akkor indíthatók újra a szolgáltatások, ha az oktatók és az edzők biztosan azonnal kezdeni tudnak, és emiatt a korlátozások időtartama alatt folyamatosan és megbízhatóan rendelkezésre állnak.

Mihamarabb meg kívánjuk kezdeni a szponzorok keresését és a TAO támogatási igénybe venni képes szakosztályok elindítását.

A jogi szabályozás esetleges változása miatti bevétel kiesés kockázatának csökkentésére vonatkozó terveink:

Mihamarabb meg kívánjuk kezdeni a szponzorok keresését és a TAO támogatási igénybe venni képes szakosztályok elindítását.

A költségeinket úgy tervezzük, és a szerződéseket úgy kötjük, hogy rugalmasan, és lehetőség szerint gyorsan tudjunk alkalmazkodni a megváltozott bevételi struktúrához.

[bookmark: __RefHeading___Toc164_755109683]Kiadás-oldali kockázatok

A kiadások legnagyobb részét a személyi jellegű ráfordítások képezik.
Az egyéb működési költségek között az egyik legjelentősebb tétel a kötelező testnevelés órákhoz kötődő busz bérleti díj.

Világos tehát, hogy olyan szerződést kell kötnünk a busz bérletre vonatkozóan, hogy a szállítási díj azonnal megszűnjön, amennyiben bármilyen okból ez a típusú szolgáltatási tevékenység átmenetileg vagy véglegesen megszűnik.

A működési költségek egyéb tételeit tekintve nem látunk olyan mértékű kockázatot, amely érdemben befolyásolná a Társaság gazdálkodását, kisebb mértékű kockázatok pedig várhatóan menedzselhetők lesznek az általános üzletviteli tartalék keretből.

